section_heading: Birokracija i država
paragraph_text: Sve forme vladanja zahtijevaju administrativni aparat - upravu, ali je samo u posljednjih nekoliko stoljeća - birokratski oblik postao relativno čest.Iako je sam Weber uočio neke oblike birokratske uprave u Drevnom Egiptu, u kasnijim fazama Rimskog Carstva, u Rimokatoličkoj crkvi, na dvoru Carske Kine, ipak je birokracija svoj uspon doživila rađanjem modernih nacionalnih država, kad je birokratizirana uprava, i uvedeno stalno činovništvo. Od tada se izgradnja države identificirala s povećanjem stručnosti njenog birokratskog aparata i statusom svojih stalnih funkcionara.